《华胜寺题壁》
宋代·翁蒙之

高阁登临佛国春，逍遥聊复话前因。
老来白来渐欲近，兴到青山相与新。
扰扰簿书抛旧梦，迢迢钟磬著闲身。
笑他车马临官道，不及朝耕暮读人。

作者简介：（1123—1174）宋建州崇安人，字子功。翁彦深孙。以祖荫补常山尉。赵鼎卒，柩过常山，郡守迎合秦桧旨意，搜鼎知旧往来书疏。蒙之护丧，密使焚之，郡守坐以他罪罢官。孝宗初，召为司农丞。